L'Ajuntament de Llíria convoca les ajudes per a entitats esportives del municipi
02 de octubre de 2023

L'Ajuntament de Llíria, a través de la Regidoria d'Esport, ha convocat una nova edició del programa de subvencions destinades a projectes esportius desenvolupats per entitats sense ànim de lucre, corresponents a la temporada 2022-2023.

El Consistori repartirà un total de 88.733 euros entre els clubs i associacions esportives de la localitat. El termini de presentació de sol·licituds estarà obert des de hui i fins al pròxim 24 d'octubre.

L'edil d'Esport, Nico Marco, ha recordat que este programa “col·labora cada any amb les entitats de la localitat, per a ajudar-los en el desenvolupament de la seua activitat i potenciar la pràctica de diferents modalitats esportives entre tota la població que forma part d'estos clubs”.

Les bases de la convocatòria estan disponibles en el tauler d'anuncis de la web municipal.